Riigi eripärad. Tuneesia on eksootiline maa, mida iseloomustavad mauride (Põhja-Aafrika araabiaosa moslemid) kultuuri eripärad. Kõikidel Tuneesia meestel on kohustus läbida  sõjaväeteenistus. Meestel, kellel on sõjaväeteenistus läbi tegemata, on keelatud riigist lahkuda. Iga mees peab kaasas kandma dokumente, mis tõestavad, et ta on läbinud sõjaväeteenistuse. Vastasel juhul võidakse inimene otse tänavalt sõjaväeteenistusse saata. Austuse märgiks moslemite vastu ei ole ilus jõllitada näokattega naisi, tänaval süüa ega avalikus kohas alkohoolseid jooke pruukida. Eripäradele vaatamata on Tuneesia üsna euroopalik maa - sildid avalikes kohtades on prantsuse keeles, kohalikud elanikud  riietuvad Euroopa moe järgi, suuremate linnade peatänavate hooned on sarnased Euroopa omadega.